                                                     ZAPISNIK

[bookmark: _GoBack] 30. sjednice Vijeća Gradske četvrti Gornji grad  -  Medveščak održane 16. listopada 2019. u  prostorijama Područnog ureda Medveščak, Draškovićeva 15/I kat, dvorana 19. s početkom u 13.30 sati 

Nazočni članovi Vijeća:
1. Mirjana Džajo
2. Luka Bogdan
3. Nada Boban
4. Dejan Bosak 
5. Marija Gazzari
6. Marija Marinović 
7. Neven Marković
8. Miren Milović 
9. Tomislav Oreški
10. Neda Raukar-Gamulin
11. Vlasta Toth  
12. Mislav Herman
13. Dijana Pečkaj – Vuković
14. Tin Pažur

Ispričani članovi Vijeća: 

     1. Tatjana Holjevac

 Nazočni djelatnici Gradskog ureda za mjesnu samoupravu:
1. Gordana Barač, voditeljica PO
2. Marko Butković, stručni referent

 Predsjedava: Mirjana Džajo, predsjednica Vijeća

                                            

Sjednicu je sazvala predsjednica Vijeća Gradske četvrti Gornji grad – Medveščak Mirjana Džajo koja konstatira da je sjednici prisutno 14 vijećnika i da se mogu donositi pravovaljane odluke te stavlja na verifikaciju zapisnik sa 29. sjednice. Zapisnik je jednoglasno prihvaćen sa 14 glasova ZA
Utvrđivanje Dnevnog reda 

M. Džajo predlaže slijedeći

DNEVNI RED

1. Prijedlog zaključka na Nacrt konačnog prijedloga Odluke o izmjenama i dopunama Odluke o donošenju Generalnog urbanističkog plana grada Zagreba
2. Prijedlog zaključka o načinu raspolaganja zemljištem k.č.br. 3399 i 3407 k.o. Gračani
3. Pitanja, prijedlozi i obavijesti


te odmah predlaže izmjenu. Prva točka - Prijedlog zaključka na Nacrt konačnog prijedloga Odluke o izmjenama i dopunama Odluke o donošenju generalnog urbanističkog plana grada Zagreba povlači se s dnevnog reda te će biti rasprava na sljedećoj sjednici a dodaje se prijedlog N. Boban za točku dnevnog reda – Prijedlog zaključka o semaforizaciji kod Jurjevih stuba u Mlinarskoj i Medvedgradskoj ulici i izgradnji prometnog ugibališta kod OŠ „KŠ Gjalski“. 

Predsjednica sljedeći Dnevni red stavlja na glasovanje



DNEVNI RED

1. Prijedlog zaključka o načinu raspolaganja zemljištem k.č.br. 3399 i 3407 k.o. Gračani
2. Prijedlog zaključka o semaforizaciji kod Jurjevih stuba u Mlinarskoj i Medvedgradskoj ulici i izgradnji prometnog ugibališta kod OŠ „KŠ Gjalski“. 
3. Pitanja, prijedlozi i obavijesti

Dnevni red prihvaćen je JEDNOGLASNO sa 14 glasova ZA.





Ad.1. Prijedlog zaključka o načinu raspolaganja zemljištem k.č.br. 3399 i 3407 k.o. Gračani

M. Džajo otvara prvu točku dnevnog reda i ukratko objašnjava te nakon kratke rasprave u kojoj su sudjelovali M. Milović, N. Boban, M. Gazzari, M. Džajo, N. Raukar-Gamulin stavlja točku na glasovanje. Sa 8 glasova ZA i 6 glasova PROTIV izglasan je slijedeći



ZAKLJUČAK
o načinu raspolaganja zemljištem k.č.br. 3399 i 3407 k.o. Gračani 


1. Vijeće  je suglasno s mišljenjem Vijeća Mjesnog odbora Gupčeva zvijezda o načinu raspolaganja zemljištem k.č.br. 3399 (Ksaver oranica površine 426m², Posjedovni list 5347 k.o. Gračani kao korisništvo Grada Zagreba , zemljišna knjiga z.k.č. 8481/16, oranica površine 120,1 čhv, odnosno 432m² upisanoj u z.k. ul. k.o. Grad Zagreb kao vlasništvo Grada Zagreba) i 3407 k.o. Gračani (Ksaver voćnjak površine 312m², Posjedovni list 2370 k.o. Gračani kao korisništvo Grada Zagreba, zemljišna knjiga 321/938 dijela z.k.č. 8481/3, oranica na Melinah površine 260,8 čhv, odnosno 938mn² u suvlasništvu Grada Zagreba, dok su na preostalih 617/938 dijela upisana i dva z.k. tijela, kuće u vlasništvu fizičkih osoba, sve upisano u z.k. ul. 14722 k.o. Grad Zagreb).

2. Vijeće ne planira korištenje predmetnih nekretnina  opisanih u članku 1. ovog Zaključka za potrebe  Gradske četvrti te je suglasno s raspolaganjem istih raspisivanjem javnog natječaja za prodaju. 
  
3. Ovaj će  zaključak biti dostavljen Gradskom uredu  za imovinsko - pravne poslove i imovinu Grada i Gradskom uredu za mjesnu samoupravu. 


Ad.2. Prijedlog zaključka o semaforizaciji kod Jurjevih stuba u Mlinarskoj i 
          Medvedgradskoj ulici i izgradnji prometnog ugibališta kod OŠ „KŠ Gjalski“


M. Džajo otvara drugu točku dnevnog reda te predaje riječ N. Boban koja ukratko objašnjava nakon čega M.Džajo otvara raspravu. Odlučeno je da će se glasovat za dva odvojena zaključka pri čemu će prvi dio zaključka – Prijedlog zaključka o semaforizaciji kod Jurjevih stuba biti točka dnevnog reda na današnjoj sjednici a drugi dio zaključka – Izgradnja prometnog ugibališta kod OŠ „KŠ Gjalski“ će se prebaciti na 31. sjednicu.
Predsjednica otvara raspravu u kojoj su sudjelovali L. Bogdan, M. Gazzari, 
M. Džajo, N. Raukar-Gamulin, T. Oreški, D. Pečkaj-Vuković nakon koje je sa 
11 glasova ZA i 3 glasa PROTIV izglasan sljedeći 


ZAKLJUČAK
o postavljanju semafora za pješački prijelaz kod Jurjevih stuba


1. Vijeće podržava peticiju građana u svezi postavljanja semafora za pješački prijelaz kod Jurjevih stuba u Medvedgradskoj i Mlinarskoj ulici s ciljem povećanja sigurnosti djece. 

2. Vijeća traži da se izvrši očevid o mogućnosti  provedbe traženog. 

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.



Ad. 3. Pitanja, prijedlozi i obavijesti

M. Džajo otvara treću točku dnevnog reda.

N. Raukar-Gamulin – pita da li će i kada biti tematska sjednica o otpadu
M. Džajo odgovara da se to pitanje sada rješava na razini Grada te kada od mjesne samouprave dobiju odgovore da će se biti održana tematska sjednica.
N. Boban – postavlja pitanje vezano uz lift za invalidne osobe u Centru Ribnjak te napominje kako čeka odgovor od prije dvije sjednice.
M. Džajo odgovara kako će akcija biti uvrštena u Prijedlog prioriteta za 2020. godinu.
N. Boban ističe kako je tražila plan – mapiranje – zelenih otoka od Čistoće te kako odgovor od njih nije dobila.
G. Barač odgovara kako je svim predsjednicima MO na koordinaciji predsjednica rekla kako trebaju dostaviti revidirani popis zelenih otoka, prijedloge za podzemne spremnike, prijedloge za izmještanje ili ukidanje zelenih otoka te kako smo dobili revidirani popis od par mjesnih odbora. A što se tiče mapiranja zelenih otoka ističe kako sve postoji na njihovoj stranici.
V. Toth - vijećničko pitanje – Park Ribnjak je uređen prije 5 godina samo do pola te traži očitovanje kada će se ostali dio parka urediti. 
Nakon toga predsjednica se zahvaljuje i zatvara sjednicu.
Sjednica završena u 14:30.



KLASA: 026-02/19-001/379
URBROJ: 251-06-11-7-19-10
Zagreb, 23. listopad  2019.

         Predsjednica Vijeća Gradske četvrti
							     Gornji grad – Medveščak

							         Mirjana Džajo

